PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**ELEKTRIKO PAREIGYBĖS APRAŠYMAS**

**NR. 23**

**I. BENDROJI DALIS**

1. Tauragės Skaudvilės gimnazijos elektrikas yra priskiriamas kvalifikuotų darbuotojų grupei.
2. Pareigybės lygis: elektrikas priskiriamas C lygio pareigybei.
3. Pareigybės paskirtis: remontuoti ir prižiūrėti elektros įrenginius ir apšvietimą.
4. Pareigybės pavaldumas: elektrikas pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Elektriku gali dirbti asmuo, ne jaunesnis kaip 18 metų, nustatyta tvarka pasitikrinęs sveikatą, išklausęs įvadinį, priešgaisrinės saugos ir darbo vietoje instruktažus ir vykdantis vidaus darbo tvarkos taisykles.
2. Elektrikui kvalifikacijai keliami reikalavimai:
   1. vidurinis išsilavinimas ir atitinkama profesinė kvalifikacija.
   2. Elektrikas turi turėti ne mažesnę kaip trečią elektosaugos grupę (aptarnaujant iki 1000 V įtampos įrenginius);
   3. Turi turėti galiojančią sveikatos medicininio patikrinimo pažymą.
   4. Elektrikas privalo vadovautis Lietuvos Respublikos įstatymais, gimnazijos nuostatais, gimnazijos direktoriaus įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis, šiais pareiginiais nuostatais.

**III. ŠIAS PAREIGAS EINANČIO DARBUOTOJO FUNKCIJOS**

1. Elektrikas pagal savo turimą kvalifikaciją turi žinoti ir atlikti šias funkcijas:
   1. Vykdyti direktoriaus ir direktoriaus pavaduotojo ūkio reikalams nurodymus.
   2. Remontuoti elektros įrenginius ir apšvietimą.
   3. Palaikyti tvarką ir švarą darbo vietoje.
   4. Privalo naudoti tik tvarkingus prietaisus, įrankius, įrengimus, bei laikyti juos tik tam skirtoje vietoje.
   5. Laikytis asmens higienos reikalavimų, esant reikalui ar dirbant atskirus darbus, galinčius turėti įtakos žmogaus sveikatai, naudoti apsaugos priemones.
   6. Žinoti pirminių gaisro gesinimo priemonių veikimo principus, panaudojimo galimybes, žinoti savo veiksmus kilus gaisrui.
   7. Pranešti darbo metu pastebėtus elektros sistemos gedimus vadovui ir imasi priemonių jiems pašalinti.
   8. Nesant darbo pagal tiesiogines pareigas, pasiliekama teisė skirti elektrikui kitą darbą, neviršijant etatinio darbo valandų.

**V. ATSAKOMYBĖ**

1. Elektrikas atsako už:
   1. administracijos atstovo informavimą apie susirgimą, traumas, ligas;
   2. patikėtų materialinių vertybių saugojimą;
   3. teisingą darbo laiko naudojimą.
   4. darbo drausmės pažeidimus;
   5. žalą, padarytą gimnazijai dėl savo kaltės ar neatsargumo;
   6. darbuotojų saugos ir sveikatos, priešgaisrinės saugos, apsaugos nuo elektros reikalavimų vykdymą.
2. Elektrikas, nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų darbuotojo pareigų ar kitų teisės aktų reikalavimų, reglamentuojančių jo funkcijų vykdymą, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)